wannaphong/clean_thaiwikipedia huggingface dataset:
# พรรคพลังประชาธิปไตยแห่งชาติ
พรรคพลังประชาธิปไตยแห่งชาติ หรือ พรรคเอ็นดีเอฟ (เดิมเป็นที่รู้จักในชื่อ) เป็นพรรคการเมืองฝ่ายค้านในพม่า ที่แยกตัวมาจากพรรคสันนิบาตแห่งชาติเพื่อประชาธิปไตย (พรรคเอ็นแอลดี) ของนางออง ซาน ซูจี ในการเลือกตั้งทั่วไปในประเทศพม่า พ.ศ. 2553  สืบเนื่องมาจากไม่เห็นด้วยกับแนวทางการต่อสู้ของพรรคเอ็นแอลดี ที่ประกาศคว่ำบาตรการเลือกตั้ง จนส่งผลให้พรรคถูกยุบตามเงื่อนไขในรัฐธรรมนูญพม่าฉบับล่าสุด

พรรคเอ็นดีเอฟก่อตั้งหลังจากพรรคเอ็นแอลดีสิ้นสภาพเมื่อเดือนพฤษภาคม พ.ศ. 2553  และได้รับอนุมัติจากคณะกรรมการการเลือกตั้งเมื่อเดือนกรกฎาคม พ.ศ. 2553 อดีตสมาชิกพรรคเอ็นแอลดี ตั้งพรรคใหม่ลงศึกเลือกตั้ง นักวิเคราะห์คาดบารมีไม่ถึง โดยนายธัน เยียน อดีตสมาชิกพรรคเอ็นแอลดี สำนักงานใหญ่พรรคตั้งอยู่ที่เมืองย่างกุ้ง  ส่งผู้สมัครประมาณ 160 คน เข้ารับเลือกตั้งใน 2 สภาและสภาท้องถิ่น ได้รับเลือกตั้ง 16 ที่นั่ง จากทั้งหมด 1,159 ที่นั่ง Asian Thai News Network

ความหมายอื่น
 United Democratic Front เป็นชื่อพรรคการเมืองฝ่ายค้านในซูดาน นามิเบีย ปากีสถาน และมาลาวี, ชื่อแนวร่วมพรรคการเมืองฝ่ายรัฐบาล (ปี 2001-2006) ในรัฐเกรละ อินเดีย และชื่อขบวนการต่อต้านการเหยียดผิวในแอฟริกาใต้
# พิท
พิท  เป็นบริเวณของผนังเซลล์ที่บาง เนื่องจากมีการสะสมของโครงสร้างของผนังเซลล์น้อยกว่าบริเวณอื่น มีหลายประเภทได้แก่ 
 พิทปฐมภูมิ อยู่บนผนังเซลล์ชั้นแรก เป็นรอยบุ๋มกระจายอยู่ทั่วไป ถ้าตรงกับพิทของเซลล์ข้างเคียง จะเป็นบริเวณที่เกิดพลาสโมเดสมาตา 
 พิทไม่มีขอบ (Simple pit) พบที่ผนังเซลล์ชั้นที่สอง เกิดจากการสร้างผนังเซลล์ชั้นที่สองแล้วเว้นส่วนที่เป็นพิทปฐมภูมิไว้ โดยบริเวณขอบของพิทไม่นูนขึ้นมา ถ้าพิทที่ตรงกับพิทของเซลล์ข้างเคียงเรียกว่าพิทมีคู่  ถ้าไม่ตรงกันเรียกว่าพิทไม่มีคู่  พิทชนิดนี้พบมากในเส้นใย  และสเคลอรีด  
 พิทมีขอบ (Bordered pit) พบที่ผนังเซลล์ชั้นที่สองเช่นกัน ตรงขอบที่ผนังเซลล์ชั้นที่สองนั้นมีส่วนที่ยื่นล้ำส่วนที่เป็นช่องว่าง จะเป็นพิทมีคู่หรือไม่มีคู่ก็ได้
# ฮิสโตน
โปรตีนฮิสโตนเป็นโปรตีนที่มีประจุบวกสูงพันอยู่กับดีเอ็นเอของยูคาริโอตเป็นโครงสร้างที่เรียกว่านิวคลีโอโซม  และเป็นโครงสร้างหลักของโครมาติน เกี่ยวข้องกับการม้วนตัวของดีเอ็นเอและการแสดงออกของยีน ทำให้โครงสร้างของจีโนมมีขนาดเล็กลงเมื่อม้วนตัวจนแน่นเป็นโครโมโซมในการแบ่งเซลล์ระยะไมโทซิส แบ่งย่อยได้ 5 ชนิดคือ H1 H2A H2B H3 และ H4 การรวมตัวของฮิสโตนกับดีเอ็เอเป็นโครมาตินเมื่อศึกษาด้วยกล้องจุลทรรศน์อิเล็กตรอน จะมีลักษณะคล้ายสร้อยลูกปัด โดยเม็ดลูกปัดประกอบด้วยโปรตีน H2A H2B H3 และ H4 อย่างละ 2 โมเลกุล รวมตัวกันเป็นก้อนขนาด 11 นาโนเมตร และมีดีเอ็นเอยาวประมาณ 200 คู่เบสพันรอบโปรตีนเหล่านี้ ระหว่างก้อนลูกปัดจะมีสายดีเอ็นเอที่เป็นตัวเชื่อมและมีโปรตีน H1 จับอยู่

 การจัดจำแนกฮิสโตนในมนุษย์ 

 Super family Family Subfamily สมาชิก ตัวเชื่อม H1 H1F H1F0, H1FNT, H1FOO, H1FX H1H1 HIST1H1A, HIST1H1B, HIST1H1C, HIST1H1D, HIST1H1E, HIST1H1T แกนกลาง H2A H2AF H2AFB1, H2AFB2, H2AFB3, H2AFJ, H2AFV, H2AFX, H2AFY, H2AFY2, H2AFZ H2A1 HIST1H2AA, HIST1H2AB, HIST1H2AC, HIST1H2AD, HIST1H2AE, HIST1H2AG, HIST1H2AI, HIST1H2AJ, HIST1H2AK, HIST1H2AL, HIST1H2AM H2A2 HIST2H2AA3, HIST2H2AC H2B H2BF H2BFM, H2BFO, H2BFS, H2BFWT H2B1  HIST1H2BA, HIST1H2BB, HIST1H2BC, HIST1H2BD, HIST1H2BE, HIST1H2BF, HIST1H2BG, HIST1H2BH, HIST1H2BI, HIST1H2BJ, HIST1H2BK, HIST1H2BL, HIST1H2BM, HIST1H2BN, HIST1H2BO H2B2 HIST2H2BE H3 H3A1 HIST1H3A, HIST1H3B, HIST1H3C, HIST1H3D, HIST1H3E, HIST1H3F, HIST1H3G, HIST1H3H, HIST1H3I, HIST1H3J H3A2 HIST2H3C H3A3 HIST3H3 H4 H41 HIST1H4A, HIST1H4B, HIST1H4C, HIST1H4D, HIST1H4E, HIST1H4F, HIST1H4G, HIST1H4H, HIST1H4I, HIST1H4J, HIST1H4K, HIST1H4L H44HIST4H4
 อ้างอิง
# วัดเขาพัง
วัดเขาพัง  เป็นวัดราษฎร์ มหานิกาย  ตั้งอยู่ หมู่ 1 ตำบลเขาพัง อำเภอบ้านตาขุน จังหวัดสุราษฎร์ธานี 

 ข้อมูล 
 
  
 
 ทำเนียบเจ้าอาวาส 
ตั้งแต่ปีพุทธศักราช xx ถึงปัจจุบัน "วัดเขาพัง" มีเจ้าอาวาส ดังนี้

 ลำดับ รายนามเจ้าอาวาส วาระการดำรงตำแหน่ง1  พ่อทานบุญแก้ว ไม่มีข้อมูลแน่ชัด 2  พ่อท่านแช็ค ไม่มีข้อมูลแน่ชัด3  พ่อท่านแค็ก ไม่มีข้อมูลแน่ชัด 4  พ่อท่านทองพิมพ์ ไม่มีข้อมูลแน่ชัด5  พ่อท่านแย้ม ไม่มีข้อมูลแน่ชัด6  พ่อท่านรอด ภาสิโต ไม่มีข้อมูลแน่ชัด7  พ่อท่านดับ ไม่มีข้อมูลแน่ชัด8 พ่อท่านเพ็ชร ไม่มีข้อมูลแน่ชัด9 พ่อท่านพริ้ม ไม่มีข้อมูลแน่ชัด10 พ่อท่านฉาย (ซ้ง) ไม่มีข้อมูลแน่ชัด11 พ่อท่านคล้อย ไม่มีข้อมูลแน่ชัด12 พ่อท่านปลีก ไม่มีข้อมูลแน่ชัด13 พ่อท่านวอน เตชวโร ไม่มีข้อมูลแน่ชัด - พ.ศ. 254814 พ่อท่านประเสริฐ พ.ศ. 2548 - พ.ศ. 255215 พ่อท่านเซี้ยง พ.ศ. 2552 - พ.ศ. 255316 รอการแต่งตั้ง พ.ศ. 2553 - ปัจจุบัน

 ศาสนสถาน 
 ลำดับ ศาสนสถาน ปีการก่อสร้าง1  ศาลาการเปรียญ  2  อุโบสถ 3 เมรุ/ศาลาคู่เมรุ 4  กุฎิที่พักสงฆ์ 5  ศาลานมัสการทวดรอด 

 ภาพประกอบ 

 แหล่งวิทยากรสนับสนุน 
ชุมชนสภาพแวดล้อมและแหล่งวิทยากรสนับสนุน "วัดเขาพัง" ตั้งอยู่บนที่ราบสูง ซึ่งทิศตะวันตกเฉียงเหนือเป็นภูเขาเป็นที่ตั้งของเขื่อนรัชชประภา โดยห่างจากวัด 6 กิโลเมตร
 ลำดับ คุณลักษณะ 1      การไฟฟ้าฝ่ายผลิตเขื่อนรัชชประภา  2      เทศบาลตำบลบ้านเชี่ยวหลาน  3      อนามัยบ้านเชี่ยวหลาน - ไกรสร  4      สหกรณ์การเกษตรบ้านเชี่ยวหลาน  5      สถานีตำรวจภูธรตำบลเขาพัง  6      ศูนย์ป้องกันและปราบปรามการประมงน้ำจืด ภาคใต้ จังหวัด สุราษฎร์ธานี  7      กองร้อยตำตรวจตระเวนชายแดน 416  8      วัดไกรสรธรรมาราม  9      ศูนย์ศิลปาชีพตำบลบ้านเชี่ยวหลาน  10      โรงพยาบาลบ้านตาขุน  11      สำนักงานสาธารณสุขอำเภอบ้านตาขุน  12      อำเภอบ้านตาขุน  13      อุทยานแห่งชาติเขาสก 1 , 2  14      บ้านศรีสุราษฎร์  15      สถานีตำรวจภูธรอำเภอบ้านตาขุน  16      สถานนีพัฒนาที่ดิน จ. สุราษฎร์ธานี  17      องค์การโทรศัพท์อำเภอบ้านตาขุน 5 18      ตำบลเขาพัง 19      โรงเรียนรัชชประภาวิทยาคม
# ดาริยอ เซอร์นา
ดาริยอ เซอร์นา (, เกิดวันที่ 1 พฤษภาคม ค.ศ. 1982 ในเมืองเม็ตกอวิช สหพันธ์สาธารณรัฐสังคมนิยมยูโกสลาเวีย) เป็นอดีตนักฟุตบอลชาวโครเอเชีย ตำแหน่งกองหลังปัจจุบันเป็นผู้อำนวยการฟุตบอลให้กับสโมสรฟุตบอลชัคตาร์ดอแนตสก์ในยูเครนเนียนพรีเมียร์ลีก

เซอร์นาเริ่มต้นเป็นนักฟุตบอลอาชีพกับไฮดูก สปลิต ในประเทศโครเอเชียก่อนที่ในปี ค.ศ. 2003 จะย้ายไปร่วมทีมชัคตาร์ ดอแนตสก์ ในประเทศยูเครนและประสบความสำเร็จมากมายที่ยูเครน โดยได้แชมป์ยูฟ่าคัพในปี ค.ศ. 2009 ด้วยการเอาชนะสโมสรแวร์เดอร์เบรเมินในรอบชิงชนะเลิศที่ประเทศตุรกี , แชมป์ยูเครนเนียนพรีเมียร์ลีก 7 สมัย, แชมป์ยูเครนเนียนคัพ 5 สมัย และแชมป์ยูเครนเนียนซูเปอร์คัพ 5 สมัย

ในส่วนผลงานการเล่นให้กับทีมชาติ เซอร์นาเลือกเล่นให้กับทีมชาติโครเอเชียและติดทีมชาติชุดใหญ่เป็นครั้งแรกในเดือนพฤศจิกายน ค.ศ. 2002 ต่อมาในปี ค.ศ. 2009 เขาได้รับการแต่งตั้งจากสลาเวน บีลิชผู้จัดการทีมชาติในขณะนั้นให้เป็นกัปตันทีมชาติโครเอเชีย จนกระทั่งลูคา มอดริชได้รับหน้าที่กัปตันทีมชาติต่อจากเขาในปี ค.ศ. 2016

ดาริยอ เซอร์นา ได้รับการบันทึกว่าเป็นนักฟุตบอลที่เล่นให้กับทีมชาติโครเอเชียมากที่สุดที่ 134 นัด และได้เล่นในฟุตบอลโลก 2 ครั้ง ได้แก่ ฟุตบอลโลก 2006 ที่ประเทศเยอรมันและ ฟุตบอลโลก 2014 ที่ประเทศบราซิล รวมทั้งได้เล่นในฟุตบอลชิงแชมป์แห่งชาติยุโรป 4 ครั้งในปี ค.ศ. 2004, 2008, 2012 และ ค.ศ. 2016 นอกจากนี้ยังได้รับการบันทึกว่าเป็นผู้เล่นที่ลงสนามมากที่สุดของสโมสรฟุตบอลชัคตาร์ ดอแนตสก์ โดยในช่วงที่เขาเล่นให้กับชัคตาร์ ดอแนตสก์ เขาได้รับข้อเสนอจากสโมสรใหญ่อย่างเชลซีและบาร์เยิร์น มิวนิกแต่เขาเลือกที่จะปฏิเสธในการย้ายไปร่วมทีมและอยู่เล่นให้กับชัคตาร์ ดอแนตสก์ถึง 15 ปี จนถูกยกให้เป็นผู้เล่นระดับตำนานและเป็นผู้เล่นที่เป็นสัญลักษณ์ของสโมสร

 ในวงการฟุตบอลสโมสรระดับอาชีพ
# อาเซเรเฮ
อาเซเรเฮ  หรือที่ในภาษาอังกฤษใช้ชื่อว่า เดอะเคตชัปซอง  เป็นเพลงที่ขับร้องโดยลัสเกชัป เกิร์ลกรุปชาวสเปน ศิลปินสังกัดโซนี่ มิวสิก เป็นซิงเกิลที่ได้รับความนิยมอย่างมากในยุโรปในปี พ.ศ. 2545
# พรรณวดี จุฑารัตนกุล
ท่านผู้หญิงพรรณวดี จุฑารัตนกุล  เป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

ประวัติ
ท่านผู้หญิงพรรณวดี จุฑารัตนกุล (สกุลเดิม: สุวรรณรัฐ) เป็นบุตรีของ นายพ่วง สุวรรณรัฐ อดีตปลัดกระทรวงมหาดไทย และรัฐมนตรีช่วยว่าการกระทรวงมหาดไทย และ หม่อมราชวงศ์ประสารสุวรรณ สุวรรณรัฐ (นามเดิม หม่อมราชวงศ์ประสารสุวรรณ ทองแถม ธิดาหม่อมเจ้าทองเชื้อธรรมชาติ ทองแถม พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าเม้า รองทรง) 

ท่านผู้หญิงพรรณวดี จุฑารัตนกุล มีพี่น้องร่วมบิดามารดา ดังนี้
 นางสาวพิยดา สุวรรณรัฐ ประกอบอาชีพอิสระ สมรสกับ นายเฮนริค แลงเฟลด์
 นายพลากร สุวรรณรัฐ องคมนตรี อดีตรองปลัดกระทรวงมหาดไทย สมรสกับ ท่านผู้หญิงทัศนียา สุวรรณรัฐ (โฆวินทะ)
 นางสาวภราไดย สุวรรณรัฐ สมรสกับ นายทินกร หิรัญพฤกษ์ ซึ่งมีลูกชายเป็นดารานักแสดงหนุ่มชื่อดัง "ภูริ หิรัญพฤกษ์" 
 นายพระนาย สุวรรณรัฐ อดีตปลัดกระทรวงมหาดไทย สมรสกับ นางทิพวิภา สุวรรณรัฐ (สกุลเดิม กัมปนาทแสนยากร)

ท่านผู้หญิงพรรณวดี จุฑารัตนกุล สมรสกับ นายจเร จุฑารัตนกุล อดีตปลัดกระทรวงพาณิชย์ มีบุตร คือ 
 นายศรัณย์ จุฑารัตนกุล
 นายสโรช จุฑารัตนกุล
 นายศรา จุฑารัตนกุล สมรสกับ พิยดา อัครเศรณี  ดารา/นักแสดง

 เครื่องราชอิสริยาภรณ์ 
ท่านผู้หญิงพรรณวดี จุฑารัตนกุล ได้รับพระราชทานเครื่องราชอิสริยาภรณ์ ดังนี้
# ดาวแดงเหนือแผ่นดินจีน
ดาวแดงเหนือแผ่นดินจีน  เป็นงานเขียนของเอ็ดการ์ สโนว์ เกี่ยวกับพรรคคอมมิวนิสต์จีน ขณะที่ทำการรบแบบกองโจรต่อต้านผู้รุกรานชาวตะวันตก นับเป็นหนึ่งในงานเขียนทรงอิทธิพลของชาวตะวันตกที่ให้ความเข้าใจและเห็นอกเห็นใจต่อจีนในยุคคริสต์ทศวรรษ 1930Harold Isaacs, Scratches on Our Minds, (New York: John Day, 1958; rpr. White Plains, 1989): 155 n. 71, 162-163.
# ปลาหลดม้าลาย
ปลาหลดม้าลาย  เป็นปลาน้ำจืดชนิดหนึ่งในสกุลปลาหลด (Macrognathus) วงศ์ปลากระทิง (Mastacembelidae) 

มีรูปร่างลักษณะเหมือนปลาหลดทั่วไป แต่มีขนาดลำตัวที่ใหญ่กว่าเล็กน้อย จะงอยปากยื่นแหลมกว่า มีลำตัวสีน้ำตาลแกมเขียว มีจุดเด่นคือ มีลายเป็นบั้ง ๆ สีน้ำตาลเข้มหรือสีดำ เป็นเส้นลายริ้วตลอดทั้งตัว

พบกระจายพันธุ์เฉพาะในลุ่มแม่น้ำสาละวินที่เดียวเท่านั้น มีความยาวโดยเฉลี่ยประมาณ 10-20 เซนติเมตร พบโตเต็มที่ได้ถึง 46 เซนติเมตรหนังสือ คู่มือปลาน้ำจืด โดย ดร.ชวลิต วิทยานนท์ (สำนักพิมพ์สารคดี กรุงเทพ พ.ศ. 2547) ISBN 9744841486  เป็นปลาท้องถิ่นที่พบได้บ่อย นิยมนำมาปรุงสดและทำเป็นปลาแห้งบริโภคกันในท้องถิ่น และนิยมเลี้ยงเป็นปลาสวยงาม แต่ไม่พบบ่อยมีขายบ่อยนัก
# เทพธิดาบาร์ 21
เทพธิดาบาร์ 21 เป็นภาพยนตร์ไทยแนวมิวสิเคิลตระกูลของภาพยนตร์ไทยที่ออกฉายในปี พ.ศ. 2521 กำกับโดย ยุทธนา มุกดาสนิท โดยดัดแปลงมาจากบทละครเรื่อง เกียรติโสเภณี (The Respectable Prostitute) ของ ฌอง ปอล ชาร์ต (Jean-Paul Sartre)   นำแสดงโดย จันทรา ชัยนาม, ไกรลาศ เกรียงไกร, วสันต์ อุตตมะโยธิน ซึ่งเป็นนักแสดงหน้าใหม่  ร่วมด้วย  สุเชาว์ พงษ์วิไล, สุดา ชื่นบาน, ศิริพงษ์ อิศรางกูร ณ อยุธยา และ จุรี โอศิริ โดยมี ม.ล. พันธุ์เทวนพ เทวกุล เป็นผู้ออกแบบท่าเต้นนักแสดง และร่วมเขียนบทกับ ยุทธนา  

สร้างโดย บริษัทไฟว์สตาร์โปรดักชั่น ถ่ายทำด้วยระบบฟิล์ม 35 มม.อัตราส่วนภาพ ซีเนม่าสโคป เสียงพากย์ในฟิล์ม , โดย จันทรา ชัยนาม และ วสันต์ อุตตมะโยธิน  เป็นผู้พากย์เสียงของตัวเองในหนัง    

ก่อนหน้านี้ ยุทธนาเคยเสนอโปรเจกต์นี้ให้กับนายทุนค่ายอื่นมาก่อน แต่นายทุนขอให้ลดฉากมิวสิคคัล เนื่องจากเนื้อเรื่องมีฉากมิวสิคคัลเยอะ กลัวดูไม่รู้เรื่อง ,จึงเปลี่ยนนายทุนมาเป็นไฟว์สตาร์ฯ ในที่สุด ใช้ทุนสร้างประมาณ 3 ล้านบาท , แต่รายได้กลับไม่ประสบความสำเร็จ ได้เพียง3 แสนบาทเท่านั้น (รายได้จากโรงภาพยนตร์เครือเอเธนส์)  , ถึงแม้ว่าจะไม่ประสบความสำเร็จ แต่ได้รับคำชมจากนักวิจารณ์ในยุคนั้น   

เมื่อเดือน กุมภาพันธ์ 2561 โรงภาพยนตร์บางกอกสกรีนนิ่งรูมได้นำภาพยนตร์เรื่องนี้มาฉายอีกครั้ง ในรูปแบบดิจิตอลรีมาสเตอร์    

ต่อมาหอภาพยนตร์ ได้นำมาฉายใหม่อีกครั้ง ณ.โรงภาพยนตร์ศรีศาลายาในรูปแบบฟิล์ม 35 มม.เมื่อวันที่ 24 มีนาคม 2561 เวลา13.00น.เนื่องในโอกาสครบรอบ 40 ปีของภาพยนตร์เรื่องนี้ และงานประทับรอยมือรอยเท้าเป็นดาวดวงที่ 179 ณ ลานดาราของคุณจันทรา ชัยนาม   

ภาพยนตร์ได้รับรางวัลพระราชทานพระสุรัสวดี (ตุ๊กตาทอง) ประจำปี พ.ศ. 2522 จำนวน 2 รางวัล คือ ดาราประกอบชายยอดเยี่ยม (ไกรลาศ เกรียงไกร) และ ดารานำฝ่ายหญิงยอดเยี่ยม (จันทรา ชัยนาม) โดยเป็นผลงานการแสดงทางจอเงินเพียงเรื่องเดียวในชีวิตของ จันทรา ชัยนาม น้ำค้างหยดเดียว
 
ในปี พ.ศ. 2533 ได้มีการสร้างเป็นละครโทรทัศน์มินิซีรีส์ทางช่อง 3 ออกอากาศในเดือนธันวาคม นำแสดงโดย นรินทร ณ บางช้าง และ ศรัณยู วงษ์กระจ่าง กำกับการแสดงโดย ม.ล. พันธุ์เทวนพ เทวกุล
# ทาร์ทารัส
ในเทพปกรณัมกรีก ทาร์ทารัส (, ; , Tártaros)The word is of uncertain origin ("Tartarus". Online Etymological Dictionary).ในเทพปกรณัมคลาสสิก เบื้องล่างของยูเรนัส ไกอาและพอนตัส ทาร์ทารัส หรือ ทาร์ทารอส (กรีกโบราณ: Τάρταρος แปลว่า "สถานที่ลึกไม่สิ้นสุด") เป็นห้วงที่มืดหม่นและมีความลึกไม่มีสิ้นสุด เป็นหลุมลึกขนาดใหญ่ที่ไร้ก้น ถูกใช้เป็นสถานที่คุกมืดสำหรับทรมานและทำให้ได้รับความเจ็บปวดแก่โครนอสซึ่งอยู่ใต้โลกบาดาลเป็นที่ที่ซุสใช้เคียวของโครนอสสับโครนอสผู้เป็นบิดาเป็นพันชิ้นแล้วโปรยลงไปในนรกทาร์ทารัสตามตำนานกรีก ในกอร์จิอัส ผลงานของเพลโต (ประมาณ 400 ปีก่อนคริสตกาล) ได้เขียนไว้ว่าเป็นเหวลึกที่ใช้เป็นคุกใต้ดินสำหรับทรมานและลงโทษคนทำชั่วและเป็นคุกสำหรับพวกไททัน สถานที่ใหญ่โตมโหฬารขนาดนี้ ไม่มีแสงใดๆส่องลงมาได้แน่นอน 
เหมาะแก่การกักขังยักษ์ และอสูรกายต่างๆได้เป็นอย่างดี เช่นเดียวกับสิ่งดั้งเดิมอื่นๆ ทาร์ทารัสเองก็เป็นอำนาจหรือเทพที่มีมาแต่ดั้งเดิม (primordial force) หรือเทพร่วมกับสิ่งที่เป็นรูปธรรมอื่น ๆ เช่นโลก, กลางคืน และเวลา

 เทพปกรณัมกรีก 
ในเทพปกรณัมกรีก ทาร์ทารัสเป็นทั้งเทพและสถานที่ในยมโลก

 เทพ 
ใน Theogony ( ปลายศตวรรษที่ 8 ก่อนคริสต์ศักราช) ของเฮสิโอด นักกวีชาวกรีก ทาร์ทารัสเป็นเทพบรรพกาลที่เกิดคนที่สองต่อจากเทพีไกอา ref>Hesiod, Theogony 116–119; Gantz p. 3; Hard, p. 23.</ref> และเป็นบิดาของปีศาจไทฟอนHesiod. Theogony 820–822; Tripp, s.v. Tartarus; Grimal, s.v. Tartarus. ส่วนHyginusรายงานว่า ทาร์ทารัสเป็นบุตรของAetherกับไกอาHyginus, Fabulae Preface; Smith, s.v. Tartarus.

 ที่ตั้ง 
เฮสิโอสกล่าวถึงทาร์ทารัสในฐานะสถานที่ว่า ทั่งทองแดงที่ตกจากสวรรค์จะใช้เวลาเก้าวันก่อนถึงพื้นโลก และทั่งนั้นจะใช้เวลาอีกเก้าวันจากพื้นโลกถึงทาร์ทารัสHesiod. Theogony, 720–725 ในอีเลียด ( ศตวรรษที่ 8 ก่อนคริสต์ศักราช) ซุสกล่าวถึงทาร์ทารัสว่า "อยู่ใต้เฮดีส ซึ่งไกลพอ ๆ กับระยะห่างของสวรรค์เหนือโลก"Homer. Iliad, 8.17 เช่นเดียวกันกับรายงานของApollodorusที่กล่าวถึงทาร์ทารัสไว้เป็น "สถานที่อันมืดมนในเฮดีสที่ไกลจากโลกพอ ๆ กับระยะห่างของโลกกับสวรรค์"Apollodorus, 1.1.2.
# โฆเซ ซูไลมัน
โฆเซ ซูไลมัน  อดีตประธานสภามวยโลก (ดับเบิลยูบีซี) ชาวเม็กซิโก

 ประวัติ 
ซูไลมันเกิดเมื่อวันที่ 30 พฤษภาคม พ.ศ. 2474 ที่เมืองซิวดัดวิกโตเรีย รัฐตาเมาลีปัส ประเทศเม็กซิโก มีชื่อเต็มว่า โฆเซ ซูไลมัน ชันโยน (José Sulaimán Chagnón)  มีเชื้อสายเลบานอนและซีเรีย เนื่องจากบิดาเป็นชาวเลบานอนที่อพยพมาอยู่ที่เม็กซิโก ในปี พ.ศ. 2463 ส่วนมารดาเป็นเป็นชาวซีเรียที่อพยพมาอยู่ที่เม็กซิโก

ในวัยเด็ก ซูไลมันชื่นชอบการชกมวยสากลมาก รวมทั้งเป็นนักมวยเองด้วยในวัยรุ่น และได้คลุกคลีอยู่กับวงการมวยมาโดยตลอด จนกระทั่งได้เข้าร่วมเป็นสมาชิกสภามวยโลก และได้รับเลือกจากเสียงข้างมากให้เป็นประธานสภามวยโลกมาตั้งแต่วันที่ 5 ธันวาคม พ.ศ. 2518 และได้รับเลือกอีกหลายสมัยต่อเนื่องมายาวนานกว่า 30 ปี

โฆเซ ซูไลมัน ได้ชื่อว่าเป็นผู้ที่ทำให้สถาบันสภามวยโลกได้รับการยอมรับและประสบความสำเร็จในแวดวงมวยสากลระดับโลก โดยติดต่อกับโปรโมเตอร์ที่มีชื่อเสียงต่าง ๆ อาทิ ดอน คิง, บ็อบ แอรัม นำนักมวยในสังกัดขึ้นชกในสังกัดสถาบันจนได้เป็นแชมป์โลกหลายคน อาทิ มูฮัมหมัด อาลี, ไมค์ ไทสัน, ซัลบาดอร์ ซันเชซ, อาเลกซิส อาร์เกวโย, ฆูลิโอ เซซาร์ ชาเบซ, ริการ์โด โลเปซ เป็นต้น ซึ่งนักเหล่านี้เป็นนักมวยระดับชั้นแนวหน้าของแต่ละพิกัดและนับได้ว่าเป็นซูเปอร์สตาร์ของวงการมวยระดับโลก

นอกจากนี้แล้ว ซูไลมันยังเป็นบุคคลที่ริเริ่มแนวคิดใหม่ ๆ ให้แก่วงการมวยระดับโลก เช่น การให้มีการชิงแชมป์เฉพาะกาล ในกรณีที่แชมป์โลกตัวจริงไม่อาจชกเคลื่อนไหวได้, การให้มีสถาบันมวยสำหรับนักมวยหญิง, การชิงแชมป์เข็มขัดเงิน, การสนับสนุนมวยไทยในสภามวยโลก และการให้เปิดเผยคะแนนเมื่อครบ 4 ยก เพื่อความโปร่งใสในการแข่งขัน เป็นต้น

ชีวิตส่วนตัว นอกจากในแวดวงมวยสากลแล้ว โฆเซ ซูไลมัน ยังมีธุรกิจเกี่ยวกับยารักษาโรคที่ประเทศเม็กซิโกอีกด้วย เป็นบุคคลที่สามารถใช้ภาษาสเปน, อังกฤษ, อาหรับ, ฝรั่งเศส, อิตาลี และโปรตุเกส ได้เป็นอย่างดี Mullan, Harry. "El Presidente," Boxing Monthly, October 1998, หน้า. 20-22. 

และได้รับการบรรจุชื่อลงในหอเกียรติยศของสภามวยโลกในกลางปี พ.ศ. 2553ยกย่องโฆเซ ซูไลมัน เข้าหอเกียรติยศ จากแนวหน้า

โฆเซ ซูไลมัน มีความสัมพันธ์ที่ดีกับประเทศไทย โดยได้เคยเดินมายังประเทศไทยหลายครั้ง รวมทั้งได้เคยเข้าเฝ้าฯ พระบาทสมเด็จพระปรมินทรมหาภูมิพลอดุลยเดช‘ดับลิวบีซี’แถลงจัดแข่ง ฟูลมวยไทยที่ลาสเวกัส  และสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เพื่อทูลเกล้าฯ ถวายเหรียญรางวัลเกียรติยศของสถาบัน ในฐานะที่ทรงสนับสนุนวงการมวยมาอย่างต่อเนื่อง รวมทั้งเคยได้รับปริญญาดุษฎีบัณฑิตกิตติมศักดิ์จากมหาวิทยาลัยราชภัฏบ้านสมเด็จเจ้าพระยา ในฐานะบุคคลที่ประสบความสำเร็จในวงการกีฬา ซึ่งซูไลมันมีแนวความคิดที่จะผลิตหลักสูตรมวยไทยลงในหลักสูตรทางการศึกษาระดับปริญญาตรี เป็นศาสตร์การต่อสู้ป้องกันตัวในสถาบันอุดมศึกษาทั้งของไทยและเม็กซิโกอีกด้วยมบส.-โฆเซ-ม.เม็กซิโกเปิดป.ตรีมวย-ศาสตร์ป้องกันตัวเอง จากคมชัดลึก

โฆเซ ซูไลมัน เสียชีวิตด้วยวัย 82 ปี ที่ศูนย์การแพทย์โรนัลด์ เรแกน ยูซีแอลเอ ในลอสแอนเจลิส สหรัฐอเมริกา ด้วยโรคหัวใจที่ป่วยมานาน เมื่อวันที่ 16 มกราคม พ.ศ. 2557หน้า 19 กีฬา, วงการมวยโลกเศร้า "โฮเซ สุไลมาน" สิ้นลมแล้ว. "ฮอตไลน์" เดลินิวส์ฉบับที่ 23,473: วันเสาร์ที่ 18 มกราคม พ.ศ. 2557 แรม 3 ค่ำ เดือน 2 ปีมะเส็ง
# ปลาหลดหลังจุด
ปลาหลดหลังจุด หรือ ปลาหลดลายจุด  เป็นปลาน้ำจืดชนิดหนึ่งในสกุลปลาหลด (Macrognathus) วงศ์ปลากระทิง (Mastacembelidae)

มีรูปร่างเหมือนปลาชนิดอื่น ๆ ที่อยู่ในสกุลปลาหลด โดยเฉพาะอย่างยิ่งชนิด M. siamensis แต่มีรูปร่างเรียวกว่า มีลายที่ลำตัวบนพื้นลำตัวสีน้ำตาลเขียวตัดกันไปตลอดทั้งลำตัว และมีจุดครึ่งวงกลมสีดำที่บริเวณใต้ครีบหลังประมาณ 7-8 จุด มีครีบก้นที่เชื่อมต่อเป็นอันเดียวกันกับครีบหลังและครีบท้อง เหมือนปลาในสกุลปลากระทิง (Mastacembelus)

มีขนาดความยาวประมาณ 19 เซนติเมตร พบกระจายพันธุ์เฉพาะในลุ่มแม่น้ำโขงและสาขาเท่านั้น จัดว่าเป็นปลาที่พบได้บ่อยและชุกชุมในท้องถิ่นหนังสือ คู่มือปลาน้ำจืด โดย ดร.ชวลิต วิทยานนท์ (สำนักพิมพ์สารคดี กรุงเทพ พ.ศ. 2547) ISBN 9744841486
# ศิรินทร์ ธูปกล่ำ
พลเอก ศิรินทร์ ธูปกล่ำ (เกิด 5 มกราคม พ.ศ. 2480) อดีตประธานคณะกรรมการการเลือกตั้ง (กกต.) อดีตสมาชิกวุฒิสภาจังหวัดลพบุรี และอดีตราชองครักษ์พิเศษhttp://www.ratchakitcha.soc.go.th/DATA/PDF/2562/E/092/T_0001.PDF

 การทำงาน 
พลเอก ศิรินทร์ ธูปกล่ำ เป็นสมาชิกวุฒิสภาในระหว่างปี พ.ศ. 2535 - 2543 (2 สมัย) ต่อมาในปี พ.ศ. 2543 ได้สมัครรับเลือกตั้งเป็นสมาชิกวุฒิสภา จังหวัดลพบุรี แต่เนื่องจากถูกคัดค้านการเลือกตั้ง จึงทำให้ต้องมีการเลือกตั้งใหม่ พ.ศ. 2544 ได้รับเลือกจากวุฒิสภาให้ดำรงตำแหน่งประธานคณะกรรมการการเลือกตั้ง (กกต.) แต่เนื่องจากกระบวนการในการสรรหาครั้งนั้น ไม่ชอบด้วยรัฐธรรมนูญ จึงทำให้ศาลรัฐธรรมนูญ วินิจฉัยให้ดำเนินการสรรหาใหม่ ในปี พ.ศ. 2544คำวินิจฉัยศารัฐธรรมนูญที่ 13/2544 วันที่ 29 มีนาคม พ.ศ. 2544

 เครื่องราชอิสริยาภรณ์ 

	ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เล่ม 105 ตอน 201ง วันที่ 3 ธันวาคม พ.ศ. 2531
 พ.ศ. 2546 - 80px เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี 2546
# วิทยาลัยบริหารธุรกิจและการท่องเที่ยวนครราชสีมา
วิทยาลัยบริหารธุรกิจและการท่องเที่ยวนครราชสีมา  เป็นสถาบันการเรียนการสอนระดับอาชีวศึกษาแห่งหนึ่งในจังหวัดนครราชสีมา โดยเปิดสอน  2 หลักสูตร คือ ปวช.และ ปวส. จัดตั้งเมื่อวันที่ 3 กุมภาพันธ์ พ.ศ. 2540

 หลักสูตรที่เปิดสอน 
 ระบบปกติและทวิภาคี 
 หลักสูตรประกาศนียบัตรวิชาชีพ 
ประเภทวิชาพาณิชยกรรม
 สาขาวิชาการบัญชี
 สาขาวิชาการตลาด
 สาขาวิชาคอมพิวเตอร์ธุรกิจ
ประเภทวิชาอุตสาหกรรมท่องเที่ยว  
 สาขาวิชาการโรงแรม
 สาขาวิชาการท่องเที่ยว
ประเภทวิชาคหกรรม  
 สาขาวิชาอาหารและโภชนาการ
 หลักสูตรประกาศนียบัตรวิชาชีพชั้นสูง  (ปวส.)  
ประเภทวิชาบริหารธุรกิจ 
 สาขาวิชาการบัญชี  
 สาขาวิชาการตลาด
 สาขาวิชาคอมพิวเตอร์ธุรกิจ
ประเภทวิชาอุตสาหกรรมท่องเที่ยว  
 สาขาวิชาการโรงแรม(สาขางานบริการอาหารและเครื่องดื่ม)  (ปกติ – ทวิภาคี)
 สาขาวิชาการท่องเที่ยว
ประเภทวิชาคหกรรม   
 สาขาวิชาอาหารและโภชนาการ(สาขางานอาหารและโภชนการ)

 หลักสูตรระยะสั้น 
 หลักสูตรการประกอบคอมพิวเตอร์และติดตั้งโปรแกรมคอมพิวเตอร์
 หลักสูตรการถ่ายภาพและออกแบบกราฟิก
 หลักสูตรภาษาจีนเพื่อการสื่อสาร
 หลักสูตรภาษาจีน2 และวัฒนธรรมจีน
 หลักสูตรภาษาอังกฤษเพื่องานบริการ
 หลักสูตรมัคคุเทศก์ท้องถิ่น
 หลักสูตรการทำของชำร่วยในโอกาสต่างๆ
 หลักสูตรเครื่องดื่มสมูตตี้
 หลักสูตรการทำขนมคุกกี้
 หลักสูตรนวดไทย
 หลักสูตรนวดเท้าhttp://www.rcbat.ac.th/?usid=20130001 หลักสูตรที่เปิดสอน
# พรรคเอกภาพแห่งชาติ
พรรคเอกภาพแห่งชาติ  เป็นพรรคการเมืองในพม่า เดิมใช้ชื่อว่า พรรคโครงการสังคมนิยมพม่า (Burma Socialist Programme Party : BSPP) ก่อตั้งโดยนายพลเน วิน  ต่อมาเมื่อเกิดการก่อการกำเริบ 8888 ซึ่งส่งผลให้ประชาชนเสียชีวิตเป็นจำนวนมาก และเน วินต้องออกจากตำแหน่ง จึงได้เปลี่ยนชื่อพรรคเป็น "พรรคเอกภาพแห่งชาติ" พรรคการเมืองพม่า มติชน, 27 ตุลาคม 2553

พรรคเอกภาพแห่งชาติเข้าร่วมการเลือกตั้งทั่วไปในประเทศพม่า พ.ศ. 2533 แต่พ่ายแพ้ให้กับพรรคสันนิบาตแห่งชาติเพื่อประชาธิปไตยของนางออง ซาน ซูจี อย่างขาดลอย ได้รับเลือกตั้งเพียง 10 ที่นั่ง เป็นอันดับสาม รองจากพรรคสันนิบาตแห่งชาติเพื่อประชาธิปไตย (392 ที่นั่ง) และพรรคสันนิบาตแห่งชาติรัฐฉานเพื่อประชาธิปไตย (23 ที่นั่ง) และคณะทหารเข้าก่อการรัฐประหาร และยกเลิกผลการเลือกตั้ง

 อุดมการณ์ 
NUP เรียกตัวเองว่าเป็นผู้สหพันธรัฐ ชาตินิยม และประชานิยม สนับสนุนการดำเนินการของระบบเศรษฐกิจตลาดเพื่อสังคมซึ่งจำลองตามระบบที่ใช้ในเยอรมนี (หรือที่เรียกว่า "ทุนนิยมไรน์")
# พรรคสหสามัคคีและการพัฒนา
พรรคสหสามัคคีและการพัฒนา  หรือ ยูเอสดีพี เป็นพรรคการเมืองในพม่า ก่อตั้งโดยพลเอก เต้นเซน ได้รับการรับรองโดยคณะกรรมการการเลือกตั้งพม่า เมื่อวันที่ 10 มิถุนายน ค.ศ. 2010 โดยมีที่มาจาก สมาคมสหสามัคคีและการพัฒนาพรรคการเมืองพม่า มติชน, 27 ตุลาคม 2553 (Union Solidarity and Development Association : USDA) ซึ่งเป็นสมาคมพลเรือนอาสาเพื่อการสังคมสงเคราะห์ ซึ่งก่อตั้งโดยสภาสันติภาพและการพัฒนาแห่งรัฐ ภายใต้การนำของพลเอกอาวุโส ต้านชเว เพื่อใช้เป็นเครื่องมือทางการเมือง มาตั้งแต่ปี ค.ศ. 1993

ผู้บริหารพรรคประกอบด้วยอดีตนายทหารหลายคนซึ่งดำรงตำแหน่งในคณะรัฐบาลทหารพม่า และได้ลาออกจากตำแหน่งเป็นพลเรือน ก่อนจะเข้ามาเป็นสมาชิกพรรค โดยมีเต้นเซนเป็นหัวหน้าพรรค  ที่ทำการพรรคตั้งอยู่ที่กรุงเนปยีดอ
# อุทยานอีกีแด
อุทยานอีกีแด  ตั้งอยู่ที่เขตนัมกู เมืองปูซาน ในประเทศเกาหลีใต้ โดยคำว่า อีกีแด แม้ว่าจะมีการรายงานถึงหลายแหล่งที่มาของชื่อ แต่เรื่องราวของ กีแซ็ง (기생) ชาวเกาหลีสองราย ก็เป็นสิ่งที่น่าเชื่อถือมากที่สุดสำหรับคนทั่วไป กล่าวคือ ในสมัยราชวงศ์โชซ็อน ได้มีสงครามครั้งใหญ่ระหว่างโชซ็อนกับประเทศญี่ปุ่น เมื่อชาวญี่ปุ่นได้เข้ายึดเมืองปูซาน และชาวญี่ปุ่นได้พิชิตป้อมซูย็อง สองนายพลชาวญี่ปุ่นซึ่งมีการจัดงานเลี้ยงอยู่ในอีกีแด ที่งานเลี้ยงแห่งนี้เองที่สองกีแซ็งชาวเกาหลีทำตามคำสั่งในการมอมเหล้านายทหาร แล้วพากันกระโดดลงสู่ทะเลพร้อมกันกับนายทหาร ภายหลังสงครามเสร็จสิ้น ผู้คนต่างเรียกแหลมแห่งนี้เพื่อเป็นอนุสรณ์สถานแด่กีแซ็งทั้งสอง

อุทยานอีกีแดมีชายฝั่งที่สวยงาม นอกจากนี้ยังมีรอยเท้าไดโนเสาร์ ทั้งยังสามารถมองเห็นสะพานกวานกันได้จากที่แห่งนี้ อุทยานแห่งนี้ได้รับเลือกเป็นสถานที่ถ่ายทำภาพยนตร์เรื่อง แฮอุนแด มหาวินาศมนุษยชาติ ด้วยเช่นกัน